**จัตุรัสหลักแห่งบรัสเซลส์** หรือ **กร็อง-ปลัสเดอบรูว์แซล** (ฝรั่งเศส: *Grand-Place de Bruxelles*, ออกเสียง: [ɡʁɑ̃ plas]) และ **โกรเทอมาคท์** (ดัตช์: *Grote Markt* เกี่ยวกับเสียงนี้ listen  (วิธีใช้·ข้อมูล) ) คือจัตุรัสกลางบรัสเซลส์ซึ่งรายล้อมด้วยเหล่าอาคารเก่าอันสวยงามและกลมกลืนกันทางสถาปัตยกรรม และถือว่าเป็นจัตุรัสที่สวยที่สุดในโลก โดยเฉพาะออแตลเดอวีล (*Hôtel de Ville de Bruxelles*) และแมซงดูว์รัว (*Maison du Roi*) จัตุรัสแห่งนี้ถือเป็นบริเวณที่สำคัญที่สุดในการท่องเที่ยวและยังถือเป็นจุดหมายตาที่สำคัญแห่งหนึ่งของเบลเยียมอีกด้วย กร็อง-ปลัสแห่งนี้มีขนาดความกว้าง 68 เมตร ยาว 110 เมตร

ในปัจจุบัน จัตุรัสแห่งนี้ได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก

ประวัติ
-------

### ถูกทำลายและก่อสร้างใหม่

เมื่อวันที่ 13 สิงหาคม ค.ศ. 1695 กองทัพฝรั่งเศสกว่า 70,000 นาย นำโดยจอมพลฟร็องซัว เดอ เนิฟวิลล์ ดยุกแห่งวิเยอรัว ได้เปิดฉากถล่มกรุงบรัสเซลส์เพื่อเบี่ยงเบนความสนใจของกองกำลังฝ่ายสันนิบาตออกส์เบิร์กจากการบุกล้อมนามูร์ซึ่งในขณะนั้นเป็นของฝรั่งเศส โดยได้ถล่มด้วยปืนใหญ่และปืนครกจำนวนมากมายเข้าไปยังภายในใจกลางเมืองทำให้เกิดไฟไหม้ใหญ่ไปทั่วนครบรัสเซลส์ในขณะนั้น รวมทั้งสร้างความเสียหายอย่างมากแก่กร็อง-ปลัส และอาคารบ้านเรือนโดยรอบ โดยหลังจากเพลิงสงบลงตัวอาคารของศาลาว่าการนั้นเหลือเพียงแต่โครงเปลือกด้านนอกเท่านั้น 

หมู่อาคารโดยรอบจัตุรัส
รายละเอียดของอาคารที่สร้างโดยกลุ่มกิลด์ (Guildhalls)
จัตุรัสกร็อง-ปลัสนั้นต่อมาได้ใช้เวลาบูรณะขึ้นใหม่เกือบทั้งหมดกว่าสี่ปีเต็มโดยฝีมือของกลุ่มกิลด์แห่งบรัสเซลส์ โดยมาจากการอนุญาตโดยสภาที่ปรึกษาของเมือง และผู้ว่าการกรุงบรัสเซลส์ในขณะนั้นซึ่งให้ส่งแบบประกวดของกร็อง-ปลัสเพื่ออนุมัติการก่อสร้าง ซึ่งนี่คือสาเหตุที่ตัวอาคารทั้งหมดโดยรอบจัตุรัสนั้นจึงได้สวยงามกันอย่างกลมกลืนในแบบสถาปัตยกรรมที่คล้ายคลึงกัน แม้ว่าจะต้องตั้งอยู่คู่กับศาลาว่าการกรุงบรัสเซลส์ ซึ่งถูกสร้างในแบบสถาปัตยกรรมกอทิก บาโรก และหลุยส์ที่ 14

ต่อมาในช่วงปลายคริสต์ศตวรรษที่ 18 เหล่านักปฏิวัติได้บุกเข้ายึดบริเวณจัตุรัสและทำลายรูปปั้นอันเป็นสัญลักษณ์ของระบบศักดินา และศาสนา อาคารโดยรอบซึ่งสร้างและออกแบบโดยกลุ่มกิลด์ (Guildhalls) ได้ถูกริบเป็นของรัฐและถูกขายทอดตลาด ทำให้ต่อมาตัวอาคารต่างๆนั้นถูกทิ้งร้างและอยู่ในสภาพทรุดโทรมจากมลภาวะ และฤดูกาล และต่อมาในคริสต์ศตวรรษที่ 19 ผู้ว่าฯ ชาลส์ บุล ได้คืนความงดงามของจัตุรัสนี้ขึ้นอีกครั้งหนึ่ง โดยให้มีโครงการปรับปรุงและบูรณะอาคารต่างๆให้กลับมาอยู่ในสภาพงดงามเช่นเดิม

  

### คริสต์ศตวรรษที่ 20

จัตุรัสกร็องปลัส ในช่วงคริสต์ศตวรรษที่ 20 นั้นยังคงมีสภาพเป็นตลาดจนกระทั่งวันที่ 19 พฤศจิกายน ค.ศ. 1959 และยังคงเรียกว่าเป็น *ตลาดใหญ่* หรือ *Grote Markt* ในภาษาดัตช์ ถนนรายรอบจัตุรัสนั้นยังคงสะท้อนถึงสภาพเดิมในความเป็นตลาด โดยมักจะตั้งชื่อถนนตามห้างร้านต่างๆ เช่น เนย, ชีส, ปลาแฮริ่ง, ถ่านหิน ฯลฯ จุตรัสแห่งนี้ได้รับการขึ้นทะเบียนเป็นมรดกโลกทางวัฒนธรรม โดยองค์การยูเนสโกในปีค.ศ. 1998 อาคารหลังหนึ่งในบริเวณจัตุรัสนั้นเป็นของผู้ผลิตเบียร์ ซึ่งในปัจจุบันได้กลายเป็นที่ตั้งของพิพิธภัณฑ์เบียร์

จัตุรัสกร็องปลัส ได้รับการโหวตชื่อให้เป็นจัตุรัสที่สวยงามที่สุดในยุโรปเมื่อปีค.ศ. 2010 จากการสำรวจโดยเว็บไซต์ดัตช์ (stedentripper.com) โดยให้ร่วมเสนอชื่อโหวตจัตุรัสต่างๆในทวีปยุโรป ผลการสำรวจนั้นได้คะแนนเหนือจัตุรัสแดงที่กรุงมอสโก และจัตุรัสสตานิสลาสที่น็องซี โดยมีคะแนนตามมาเป็นอันดับที่สอง และสาม ตามลำดับ

เทศกาลพรมดอกไม้
---------------

ทุก ๆ สองปีในเดือนสิงหาคม จะมีการจัดเทศกาลพรมดอกไม้ ซึ่งจัดขึ้นในบริเวณกร็อง-ปลัสแห่งนี้ โดยประกอบด้วยดอกบีโกเนีย (หรือดอกดาดตะกั่ว) ประมาณกว่าห้าแสนต้นจัดเรียงเป็นลวดลายสวยงามบนขนาดกว้าง 24 เมตร ยาว 77 เมตร คิดเป็นพื้นที่ดอกไม้รวมถึง 1,800 ตารางเมตร เทศกาลนี้เริ่มจัดขึ้นครั้งแรกในปี ค.ศ. 1971 ซึ่งได้รับเสียงตอบรับและคำชมอย่างล้นหลามจนต้องมีการจัดอย่างต่อเนื่องจนกระทั่งปัจจุบัน ในช่วงเดือนสิงหาคมจึงเป็นช่วงฤดูท่องเที่ยวของบรัสเซลส์โดยปริยาย

* เทศกาลดอกไม้ ปี ค.ศ. 2010เทศกาลดอกไม้ ปี ค.ศ. 2010
* รายละเอียดของลวดลายดอกไม้ ในเทศกาลฯ ปี ค.ศ. 2010รายละเอียดของลวดลายดอกไม้ ในเทศกาลฯ ปี ค.ศ. 2010

อ้างอิง
-------

1. ↑  จากงานเขียนของวิกตอร์ อูโก
2. 1 2  "La Grande-Place de Bruxelles". bruNET. May 17, 2007. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ October 9, 2009. (ฝรั่งเศส)
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-03-13. สืบค้นเมื่อ 2013-08-24.
4. ↑  "Most Beautiful Squares in Europe". stedentripper.com. สืบค้นเมื่อ 2010-11-23.
5. ↑  "History of the Grand Place of Brussels". Commune Libre de l'Îlot Sacré. สืบค้นเมื่อ August 25, 2009.
6. ↑  "Tourist Attractions in Brussels". trabel.com. สืบค้นเมื่อ 2008-06-04.

บรรณานุกรม
----------

* (ฝรั่งเศส) Victor-Gaston Martiny, *Bruxelles, architecture civile et militaire avant 1900*, éditions J.-M. Collet, Braine-l’Alleud, 1992 (réédition augmentée de la première version de 1980), 100 p. (ISBN 287367007X).
* (ฝรั่งเศส) Sous la direction de Claire Billen et Jean-Marie Duvosquel : *Bruxelles*, coll. L’esprit des villes d’Europe – fonds Mercator, 2000, 301 p. (ISBN 90-6153-450-X)
* (ฝรั่งเศส) Jean d'Osta, *Dictionnaire historique et anecdotique des rues de Bruxelles*, Bruxelles, éd. Paul Legrain, 1986, 358 p.
* (ฝรั่งเศส)Maurice Culot, Eric Hennaut, Marie Demanet, Caroline Mierop, *Le bombardement de Bruxelles par Louis XIV et la reconstruction qui s’ensuivit, 1695–1700*, éditions Archives d’Architecture Moderne เก็บถาวร 2007-09-28 ที่ เวย์แบ็กแมชชีน, Bruxelles, août 1992, 294 p. (ISBN 2-87143-079-9)
* (ฝรั่งเศส) Sous la direction de Vincent Heymans : *Les maisons de la Grand-Place de Bruxelles*, coll. Lieux de Mémoire, CFC Editions, Bruxelles, 2011, 4e éd. revue et complétée, 232 p. contributions de : P. Cordeiro, E. Hennaut, V. Heymans, D. Houbrechts, C. Lambert, D. Laoureux, M. Soenen, A. Vanrie, B. de Ghellinck, Q. Demeure, X. Duquenne, M.-N. Martou et P. Sosnowska (ISBN 9-782930-018898)

พิกัดภูมิศาสตร์: 50°50′48″N 4°21′09″E﻿ / ﻿50.8467°N 4.3525°E﻿ / 50.8467; 4.3525

ดูเพิ่ม
-------


คอมมอนส์ มีภาพและสื่อเกี่ยวกับ:  
**กร็อง-ปลัส**

* ออแตลเดอวีลแห่งบรัสเซลส์

| * ด
* ค
* ก
แหล่งมรดกโลกในประเทศเบลเยียม |
| --- |
| ทางวัฒนธรรม | 
* เบกีนาฌในฟลานเดอส์
* ลากร็อง-ปลัส บรัสเซลส์
* ลิฟต์ทั้งสี่ในกานาลดูว์ซ็องทร์และบริเวณแวดล้อม ลาลูเวียร์และเลอเริล (จังหวัดแอโน)
* หอแขวนระฆังแห่งเบลเยียมและฝรั่งเศส
* ศูนย์กลางประวัติศาสตร์บรูช
* บ้านแถวในเมืองที่เป็นผลงานหลักของสถาปนิกวิกตอร์ ออร์ตา (บรัสเซลส์)
* เหมืองหินเหล็กไฟยุคหินใหม่ที่สเปียน (มงส์)
* อาสนวิหารแม่พระแห่งตูร์แน
* กลุ่มบ้าน-โรงฝึกงาน-พิพิธภัณฑ์ปล็องแต็ง-โมเรตึส
* คฤหาสน์สตอแกล
* แหล่งเหมืองหลักแห่งวอลโลเนีย
* งานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่
* เมืองสปาใหญ่แห่งยุโรป
* นิคมการกุศล

 | ตราสัญลักษณ์มรดกโลก |
| ทางธรรมชาติ | 
* ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป

 |
| *หมายเหตุ:* ใช้ชื่อตามที่ได้เสนอขึ้นทะเบียนเป็นแหล่งมรดกโลก |